Bratislava 26. 05. 2015
    Číslo: Z23334-2015-OÚ

D O P L N O K   č.  1
k Organizačnému poriadku Ministerstva zdravotníctva Slovenskej republiky

Organizačný poriadok Ministerstva zdravotníctva Slovenskej republiky (ďalej len „organizačný poriadok”) sa mení a dopĺňa takto:

1.	V druhej časti (Osobitné ustanovenia) piata hlava (Sekcia farmácie a liekovej politiky) sa v článku 23 (Pôsobnosť a členenie sekcie farmácie a liekovej politiky) vkladá za odsek 2 nový odsek 3, ktorý znie:

„(3) Do sekcie farmácie a liekovej politiky je organizačne začlenená kancelária generálneho riaditeľa sekcie farmácie a liekovej politiky, ktorá
a)	plní úlohy podľa pokynov generálneho riaditeľa,
b)	sleduje uznesenia NR SR, vlády, výboru NR SR pre zdravotníctvo a podobne vo vzťahu k problematike liekovej politiky,
c)	informuje riaditeľov odborov a zamestnancov o úlohách podľa pokynov generálneho riaditeľa a kontroluje ich plnenie, 
d)	distribuuje materiály súvisiace s plnením úloh príslušným riaditeľom odboru, útvarom ministerstva a príslušným externým inštitúciám a organizáciám,
e)	koordinuje prácu na materiáloch a podkladoch tykajúcich sa liekovej politiky, ktoré prekračujú právomoc odborov sekcie, syntetizuje podklady poskytnuté odbormi a vypracováva súhrnné výstupy,
f)	vykonáva administratívno-technické práce v sekcii farmácie a liekovej politiky.“

Pôvodný odsek 3 sa prečísluje na odsek 4.

2.	V druhej časti (Osobitné ustanovenia) sa v deviatej hlave (Sekcia európskych programov a projektov) pôvodné znenie článkov 36 až 48 vypúšťa a nahrádza sa novým textom článkov          36 až 48, ktorý vrátane nadpisov znie:

„Deviata hlava
SEKCIA EURÓPSKYCH PROGRAMOV A PROJEKTOV

Čl. 36
Pôsobnosť sekcie európskych programov a projektov

Sekcia európskych programov a projektov najmä:
a)	zabezpečuje úlohy vyplývajúce z uznesení NR SR a vlády SR v oblasti riadenia, koordinácie, prípravy a implementácie programov a projektov zahraničnej pomoci, štrukturálnych fondov (ďalej len „ŠF“) a európskych štrukturálnych a investičných fondov (ďalej len „EŠIF“), ako aj v oblasti záležitostí EÚ v sektore zdravotníctva,
b)	navrhuje postup rokovaní SR so zástupcami EÚ v oblasti programovania a implementácie programov zahraničnej pomoci, ŠF a EŠIF v oblasti zdravotníctva,
c)	zabezpečuje úlohy Riadiaceho orgánu (ďalej aj „RO“) pre Operačný program Zdravotníctvo (ďalej len „OPZ“), Sprostredkovateľského orgánu pod Riadiacim orgánom (ďalej len „SORO“) pre Operačný program Vzdelávanie (ďalej len „OPV“) a Sprostredkovateľského orgánu (ďalej len „SO“) pre Integrovaný regionálny operačný program (ďalej len „IROP“) v oblasti procesov programovania, implementácie, monitorovania a hodnotenia pomoci zo ŠF a EŠIF v súlade s princípmi a kritériami trvalo udržateľného rozvoja,
d)	zabezpečuje úlohy Platobnej jednotky pre OPZ a OPV v oblasti finančného riadenia projektov ŠF,
e)	riadi, koordinuje, programuje, implementuje, monitoruje, hodnotí zahraničnú pomoc v oblasti zdravotníctva a informuje o tejto pomoci v súlade s cieľmi, prioritnými osami, opatreniami a zásadami stratégie štátnej zdravotníckej politiky,
f)	spolupracuje so všetkými subjektmi, ktoré sa podieľajú na programovaní, financovaní, monitorovaní, hodnotení a publicite programov a projektov v oblasti zdravotníctva podporených z prostriedkov zahraničnej pomoci,
g)	predkladá ministrovi návrhy na schválenie zapojenia sa ministerstva do realizácie národných a dopytových projektov, medzinárodných projektov a programov, 
h)	riadi realizáciu národných a dopytových projektov, medzinárodných projektov a programov do ktorých je ministerstvo zapojené ako prijímateľ. 

Čl. 37
Členenie sekcie európskych programov a projektov
 
(1) Sekcia európskych programov a projektov sa člení na
a)	odbor programov EÚ,
b)	odbor posudzovania projektov,
c)	odbor implementácie projektov,
d)	odbor technickej pomoci a riadenia ľudských zdrojov,
e)	odbor národných projektov.

(2) Do sekcie európskych programov a projektov je organizačne začlenená kancelária generálneho riaditeľa sekcie európskych programov a projektov, ktorá zabezpečuje
a)	sledovanie uznesení vlády, NR SR, výboru NR SR pre zdravotníctvo a podobne                vo vzťahu k problematike európskych programov a projektov,
b)	včasnú informovanosť generálneho riaditeľa, riaditeľov odborov a podľa vecnej príslušnosti zamestnancov,
c)	plnenie úloh podľa pokynov generálneho riaditeľa,
d)	distribúciu materiálov týkajúcich sa zabezpečovania úloh; priebežne sleduje ich plnenie a v prípade viacodborovej pôsobnosti spracováva podklady z odborov,
e)	vypracováva žiadosti adresované kancelárii ministra na zmenu gestorstva úlohy alebo zrušenie úlohy,
f)	koordináciu prác na materiáloch a podkladoch, ktoré prekračujú právomoc odborov sekcie, syntetizuje podklady poskytnuté začlenenými útvarmi a vypracúva súhrnné výstupy,
g)	komunikáciu sekcie a odborov s rovnocennými úrovňami útvarov v medzinárodných organizáciách, ako je WHO, OECD a pod. v oblasti európskych programov a projektov.

(3) Do sekcie európskych programov a projektov sú organizačne začlenení
a)	manažér medzinárodných programov a projektov,
b)	ďalší manažéri podľa rozhodnutia generálneho riaditeľa sekcie európskych programov a projektov, 
ktorí sú v priamej riadiacej pôsobnosti generálneho riaditeľa sekcie európskych programov a projektov.

Čl. 38
Manažér medzinárodných programov a projektov

Manažér medzinárodných programov a projektov plní úlohy súvisiace s programovaním, prípravou, riadením, koordináciou, implementáciou a monitorovaním medzinárodných programov a projektov spolufinancovaných zo zdrojov Európskej únie alebo iných zdrojov, kde prijímateľom je ministerstvo. Manažér medzinárodných programov a projektov v rámci komunitárneho programu a projektov medzinárodnej spolupráce najmä:
a)	spolupracuje pri koordinácii účasti Slovenskej republiky v komunitárnom programe EÚ pre zdravie a zabezpečuje úlohy vyplývajúce z tejto účasti,
b)	zabezpečuje spoluprácu s útvarmi ministerstva, inštitúciami a organizáciami v rezorte zdravotníctva pri spracovávaní priorít ako možných projektových zámerov v rámci komunitárnych programov, medzinárodnej spolupráce a iných zahraničných finančných mechanizmov,
c)	zabezpečuje poradenstvo a konzultačnú činnosť pre organizácie a inštitúcie v rezorte zdravotníctva o prioritách a možnostiach čerpania pomoci v rámci komunitárnych programov, medzinárodnej spolupráce a iných zahraničných finančných mechanizmov.

Čl. 39
Pôsobnosť generálneho riaditeľa sekcie európskych programov a projektov

Generálny riaditeľ sekcie európskych programov a projektov zodpovedá za činnosť útvaru ministrovi a plní úlohy uvedené v článkoch 7, 12 a 13.

ODBOR PROGRAMOV EÚ

Čl. 40
Pôsobnosť a členenie odboru programov EÚ

(1) Odbor programov EÚ v rámci riadenia a koordinácie predvstupovej pomoci a povstupovej pomoci z prostriedkov ŠF a EŠIF pre oblasť zdravotníctva plní najmä nasledovné úlohy:
a)	riadi a koordinuje zahraničnú pomoc, pomoc zo ŠF a EŠIF a štátneho rozpočtu v oblasti zdravotníctva v súlade s platnou legislatívou v spolupráci s príslušnými odbornými útvarmi ministerstva a organizáciami v jeho rezorte, 
b)	pripomienkuje materiály týkajúce sa zahraničnej pomoci, pomoci zo ŠF a EŠIF a štátneho rozpočtu pre oblasť zdravotníctva,
c)	spolupracuje s inštitúciami mimo rezort zdravotníctva, ktoré sa podieľajú na príprave, programovaní a implementácii zahraničnej pomoci a pomoci zo ŠF a EŠIF pre oblasť zdravotníctva,
d)	zastupuje ministerstvo v medzirezortných komisiách súvisiacich s riadením a programovaním zahraničnej pomoci a pomoci zo ŠF a EŠIF, 
e)	zabezpečuje súčinnosť a spoluprácu s inštitúciami mimo rezortu ministerstva, ktoré sa podieľajú na riadení a programovaní zahraničnej pomoci a pomoci zo ŠF a EŠIF, 
f)	pripravuje stanoviská a metodicky usmerňuje návrhy a projekty zahraničných programov gestorovaných a financovaných v rámci alebo s pomocou EÚ a ďalších medzinárodných integračných zoskupení, medzinárodných organizácií a programov, ako aj programov gestorovaných a financovaných v rámci bilaterálnej medzinárodnej spolupráce v spolupráci s príslušnými odbornými útvarmi ministerstva a organizáciami v jeho rezorte,
g)	podieľa sa na plnení funkcie SORO pre OPV a SO pre IROP (v rozsahu delegovaných právomocí) z hľadiska svojej pôsobnosti,
h)	pripravuje a aktualizuje internú riadiacu dokumentáciu, metodické usmernenia a pokyny, výklady, stanoviská pre potrebu implementácie programového obdobia 2014 - 2020,
i)	zabezpečuje súčinnosť jednotlivých útvarov sekcie pri výkone auditov/kontrol/certifikačných overovaní,
j)	v rámci svojej pôsobnosti sa vyjadruje k materiálom na rokovanie vlády SR a jej poradných orgánov, vypracováva stanoviská a realizuje pridelené úlohy z uznesení vlády SR,
k)	zabezpečuje ochranu utajovaných skutočností v zmysle zákona o ochrane utajovaných skutočností,
l)	v súčinnosti s Komunikačným odborom ministerstva v rámci svojej pôsobnosti poskytuje informácie v súlade so zákonom o slobodnom prístupe k informáciám.

(2) Odbor programov EÚ sa člení na
a)	oddelenie monitorovania, hodnotenia a publicity,
b)	oddelenie programovania a metodiky.

 	(3) Za činnosť odboru programov EÚ je zodpovedný riaditeľ odboru programov EÚ, ktorý plní aj funkciu riadiaceho programového pracovníka. Riaditeľ odboru programov EÚ zodpovedá za činnosť odboru generálnemu riaditeľovi sekcie európskych programov                          a projektov a okrem úloh uvedených v článkoch 8, 12 a 13 plní najmä tieto úlohy:
a)	je zodpovedný za koordináciu predvstupovej a povstupovej pomoci EÚ z prostriedkov ŠF a EŠIF (v rozsahu delegovaných právomocí), vrátane bilaterálnej a multilaterálnej zahraničnej pomoci v rámci ministerstva,
b)	riadi prípravu a programovanie dokumentov na programové obdobie 2007 - 2013 z prostriedkov ŠF pre oblasť zdravotníctva (v rozsahu delegovaných právomocí),
c)	riadi programovanie a prípravu dokumentov na nové programové obdobie 2014 - 2020 z prostriedkov EŠIF pre oblasť zdravotníctva (v rozsahu delegovaných právomocí),
d)	plní úlohy riadiaceho programového pracovníka pre zahraničnú pomoc na rezortnej úrovni,
e)	koordinuje a riadi proces monitorovania a hodnotenia programov financovaných z prostriedkov ŠF a EŠIF (v rozsahu delegovaných právomocí) v rámci ministerstva v súlade s legislatívou EÚ a zodpovedá za prípravu a priebeh zasadnutí monitorovacích výborov príslušných programov (v rozsahu delegovaných právomocí),
f)	koordinuje a riadi výkon publicity programov financovaných z prostriedkov ŠF a EŠIF                   (v rozsahu delegovaných právomocí) v rámci ministerstva v súlade s legislatívou EÚ.

Oddelenie monitorovania, hodnotenia a publicity

Čl. 41
Pôsobnosť oddelenia monitorovania, hodnotenia a publicity

(1) Oddelenie monitorovania, hodnotenia a publicity sa podieľa v programovom období 2007 - 2013 na plnení funkcie RO pre OPZ a SORO pre OPV (v rozsahu delegovaných právomocí) a zároveň v programovom období 2014 - 2020 na plnení funkcie SO pre IROP         (v rozsahu delegovaných právomocí a povinností), pričom najmä:
a)	informuje verejnosť o príslušnej pomoci z prostriedkov ŠF a EŠIF a ich výsledkoch, so  zameraním na zdravotníctvo, na úrovni programov,
b)	vypracúva, implementuje a hodnotí Komunikačný plán, zabezpečuje priebežnú plánovanú publicitu OPZ  a OPV (relevantných opatrení) a IROP (relevantných špecifických cieľov) všeobecne i cielene na potenciálnych oprávnených prijímateľov pomoci, 
c)	vykonáva monitorovanie na úrovni opatrení a prioritných osí OPZ a OPV s použitím ITMS, vypracúva priebežné, výročné a záverečné monitorovacie správy na úrovni opatrení a prioritných osí OPZ a OPV pre Monitorovací výbor (ďalej len „MV“), Národný MV               a EK,
d)	vykonáva monitorovanie na úrovni relevantných špecifických cieľov IROP s použitím ITMS a vypracúva správy a informácie o pokroku v plnení cieľov pri realizácii príslušnej investičnej priority IROP, 
e)	pripravuje, zvoláva a zabezpečuje realizáciu MV pre OPZ, zabezpečuje vypracúvanie záznamov a sledovanie plnenia záverov a odporúčaní MV, spolupracuje pri príprave MV pre IROP,
f)	zabezpečuje účasť na rokovaniach MV pre OPV, NMV a MV pre IROP,  
g)	zhromažďuje a aktualizuje finančné a štatistické informácie o vykonávaní pomoci na programovej úrovni OPZ, OPV a IROP pre potreby monitorovania a hodnotenia a odovzdávania týchto údajov podľa potreby s použitím počítačových systémov (a iných dohodnutých mechanizmov) umožňujúcich výmenu dát s EK,
h)	zabezpečuje činnosti rezortného koordinátora ITMS,
i)	zabezpečuje proces hodnotenia na úrovni OPZ, OPV a IROP (v rozsahu delegovaných právomocí a povinností),
j)	pripomienkuje materiály a pripravuje stanoviská k materiálom vo vecnej pôsobnosti oddelenia.

(2) Vedúci oddelenia monitorovania, hodnotenia a publicity zodpovedá za činnosť oddelenia riaditeľovi odboru programov EÚ a plní úlohy uvedené v článkoch 9, 12 a 13.

Oddelenie programovania a metodiky

Čl. 42
Pôsobnosť oddelenia programovania a metodiky

(1) Oddelenie programovania a metodiky sa v programovom období 2007 - 2013 podieľa na plnení funkcie RO pre OPZ a SORO pre OPV (v rozsahu delegovaných právomocí v relevantných opatreniach) a súčasne sa v programovom období 2014 - 2020 podieľa na plnení funkcie SO pre IROP (v rozsahu delegovaných právomocí), pričom najmä:
a)	zabezpečuje vypracovanie a aktualizáciu príslušných častí Národného strategického referenčného rámca SR a Partnerskej dohody SR na roky 2014 - 2020 so zameraním na zdravotníctvo, 
b)	vypracúva OPZ a Programový manuál OPZ vrátane finančného plánu a zabezpečuje ich aktualizáciu, 
c)	overuje súlad OPZ  a IROP (relevantných špecifických cieľov) s národnými pravidlami SR a politikami ES,
d)	vypracúva indikatívny harmonogram výziev a výzvy na predloženie žiadosti o nenávratný finančný príspevok v rámci OPZ a relevantných špecifických cieľov IROP,
e)	navrhuje realokáciu prostriedkov v rámci OPZ a v rámci IROP a predkladá ich na schválenie MV pre OPZ a MV pre IROP,
f)	zabezpečuje realizáciu pravidiel štátnej pomoci v súlade s príslušnou legislatívou EÚ a so zákonom č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“) v podmienkach MZ SR,
g)	zodpovedá za vypracovanie, aktualizáciu, dodržiavanie, kompletizáciu a uchovávanie  interného manuálu odboru pre RO pre OPZ, 
h)	v spolupráci s ostatnými odbormi sekcie zabezpečuje vypracovanie, aktualizáciu, dodržiavanie, interného manuálu pre SORO pre OPV a SO pre IROP a ich uchovávanie,
i)	pripravuje a aktualizuje internú riadiacu dokumentáciu, metodické usmernenia a pokyny,  výklady, stanoviská pre potrebu implementácie programového obdobia    2014 - 2020,
j)	zabezpečuje súčinnosť jednotlivých útvarov sekcie pri výkone auditov/kontrol/certifikačných overovaní počas celej doby ich výkonu, 
k)	zabezpečuje programovanie a tvorbu dokumentov týkajúcich sa nového programového obdobia 2014 - 2020 so zameraním na zdravotníctvo, spolupracuje            na vypracovaní IROP (relevantných špecifických cieľov) vrátane finančného plánu a jeho aktualizácii,
l)	pripomienkuje materiály a pripravuje stanoviská k materiálom vo vecnej pôsobnosti oddelenia.

(2) Vedúci oddelenia programovania a metodiky zodpovedá za činnosť oddelenia riaditeľovi odboru programov EÚ a plní úlohy uvedené v článkoch 9, 12 a 13.

ODBOR POSUDZOVANIA PROJEKTOV

Čl. 43
Pôsobnosť a členenie odboru posudzovania projektov

(1) Odbor posudzovania projektov sa z hľadiska svojej pôsobnosti podieľa v programovom období 2007 - 2013 na plnení funkcie RO pre OPZ a SORO pre OPV             (v rozsahu delegovaných právomocí) a zároveň v programovom období 2014 - 2020 na plnení funkcie SO pre IROP (v rozsahu delegovaných právomocí a povinností), pričom najmä: 
a)	spolupracuje pri príprave jednotlivých programových dokumentov a programových manuálov, ako aj ďalších riadiacich dokumentov súvisiacich so zabezpečením implementácie OPZ, OPV a IROP,
b)	v rámci svojej pôsobnosti sa podieľa na informovaní žiadateľov o nenávratný finančný príspevok (ďalej len „NFP“) v súvislosti so zverejnenou výzvou na predkladanie žiadostí o NFP,
c)	navrhuje hodnotiace kritéria a kritéria výberu, zabezpečuje vypracovávanie podkladov k výzve na prijímanie žiadostí o NFP,
d)	zabezpečuje prijímanie, posudzovanie a schvaľovanie žiadostí o NFP s podporou ITMS,
e)	zabezpečuje formálne posúdenie žiadostí o NFP,
f)	zabezpečuje proces posudzovania a schvaľovania žiadostí o NFP, prijímania, registrácie, kontroly formálnej správnosti, odborného hodnotenia predložených žiadostí o NFP a následne výber žiadostí, proces registrácie a zadávania povinných údajov do ITMS v rámci svojej pôsobnosti, proces prípravy rozhodnutí o výsledkoch procesu výberu a schvaľovania žiadostí o NFP a prípravy podkladov k uzavretiu zmluvy o poskytnutí NFP,
g)	komplexne zabezpečuje procesy týkajúce sa posudzovania žiadostí o NFP v rámci rozsahu delegovaných právomocí ako SO pre IROP,
h)	zabezpečuje proces Žiadostí o preskúmanie Rozhodnutí o neschválení žiadostí o NFP v zmysle zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov,
i)	overuje súlad predložených žiadostí o NFP a podkladov k uzavretiu zmluvy v rámci OPZ  s národnými pravidlami SR a politikami ES v oblasti štátnej pomoci, verejného obstarávania, rovnosti príležitostí,
j)	vyhodnocuje ukončené výzvy na predkladanie žiadostí o NFP v spolupráci s Odborom programov EÚ,
k)	zodpovedá za vypracovanie, aktualizáciu, dodržiavanie, kompletizáciu a uchovávanie  interného manuálu odboru pre RO pre OPZ a spolupracuje na vypracovaní, aktualizácii a dodržiavaní interného manuálu pre SORO pre OPV a SO pre IROP,
l)	v rámci svojej pôsobnosti poskytuje podklady pre riešenie sťažnosti v spolupráci s Odborom kontroly, vládneho auditu a sťažností,
m)	vykonáva evidenciu a uchovávanie dokumentov vzťahujúcich sa k hodnotiacemu procesu v súlade s internými manuálmi,
n)	zabezpečuje ochranu utajovaných skutočností v zmysle zákona o ochrane utajovaných skutočností,
o)	v súčinnosti s Komunikačným odborom ministerstva v rámci svojej pôsobnosti poskytuje podklady pre vypracovanie informácie v súlade so zákonom o slobodnom prístupe k informáciám.

(2) Za činnosť odboru posudzovania projektov je zodpovedný riaditeľ odboru posudzovania projektov, ktorý plní funkciu hlavného manažéra. Riaditeľ odboru posudzovania projektov zodpovedá za činnosť odboru generálnemu riaditeľovi sekcie európskych programov a projektov a okrem úloh uvedených v článkoch 8, 12 a 13 plní najmä tieto úlohy:
a)	spolupracuje na riadení prípravy jednotlivých programov a riadiacej dokumentácie,
b)	riadi proces posudzovania, odborného hodnotenia a výberu projektov OPZ financovaných z prostriedkov ŠF a projektov  IROP (v rozsahu delegovaným právomocí) financovaných z prostriedkov EŠIF,
c)	organizuje a koordinuje zasadnutia odbornej komisie a poradnej komisie na výber projektov,
d)	riadi proces vypracovania a aktualizácie interného manuálu odboru,
e)	zabezpečuje uchovávanie dokumentov v súlade s právnymi predpismi,
f)	participuje na odborných aktivitách, zabezpečuje dodržiavanie právnych predpisov a pravidiel stanovených SR a EÚ,
g)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a komisiách zriadených v súvislosti so štrukturálnymi fondmi v rámci svojej zodpovednosti.

ODBOR IMPLEMENTÁCIE PROJEKTOV

Čl. 44
Pôsobnosť a členenie odboru implementácie projektov

	(1) Odbor implementácie projektov sa z hľadiska svojej pôsobnosti podieľa v programovom období 2007 - 2013 na plnení funkcie RO pre OPZ a SORO pre OPV             (v rozsahu delegovaných právomocí) a zároveň v programovom období 2014 - 2020 na plnení funkcie SO pre IROP (v rozsahu delegovaných právomocí a povinností), pričom najmä:
a)	spolupracuje pri vypracovávaní programových dokumentov,
b)	spolupracuje na vytváraní vhodného systému implementácie jednotlivých projektov, riadi proces  registrácie  a zadávania povinných údajov do ITMS v rámci svojej pôsobnosti,
c)	vypracúva návrhy zmlúv o poskytnutí NFP s prijímateľom, ako aj vypracováva návrhy dodatkov k zmluvám o poskytnutí NFP,
d)	predkladá relevantnému útvaru ministerstva na zverejnenie zmluvy a dodatky k zmluvám o poskytnutí NFP v Centrálnom registri zmlúv v súlade s platnou legislatívou,
e)	vykonáva administratívnu kontrolu žiadostí prijímateľov o platbu,
f)	predbežne kontroluje reálnosť, oprávnenosť, správnosť, aktuálnosť, efektívnosť, hospodárnosť a účelnosť vynaložených finančných prostriedkov a neprekrývanie sa nárokovaných výdavkov prijímateľa na svojej úrovni,
g)	vykonáva kontrolu na mieste a monitoruje progres fyzickej realizácie projektov,
h)	vykonáva administratívnu kontrolu verejného obstarávania, kontrolu zmlúv uzatvorených medzi prijímateľom a dodávateľmi služieb, tovarov a prác, 
i)	vykonáva administratívnu kontrolu dodatkov k zmluvám uzatvorených medzi prijímateľom a dodávateľmi služieb, tovarov a prác, 
j)	kontroluje či nárokované výdavky prijímateľa zodpovedajú schválenému rozpočtu v zmluve o poskytnutí NFP,
k)	vypracováva záznamy z administratívnej kontroly a kontrolné zoznamy ku všetkým pracovným postupom,
l)	uchováva všetky podklady vzťahujúce sa na proces implementácie, kontrolu a overenie výdavkov a kontrolu pomoci EÚ v zmysle interného manuálu,
m)	zabezpečuje dodržiavanie právnych predpisov a pravidiel stanovených SR a EÚ,
n)	zabezpečuje ochranu utajovaných skutočností v zmysle zákona o ochrane utajovaných skutočností,
o)	vypracováva stanoviská k zisteniam a odporúčaniam z certifikačného overovania súhrnných žiadostí o platbu a k všetkým vykonaným kontrolám a auditom v pôsobnosti odboru implementácie,
p)	vypracováva, dodržiava a aktualizuje relevantné interné manuály.

(2) Odbor implementácie projektov sa člení na
a)	oddelenie implementácie projektov,
b)	oddelenie kontroly verejného obstarávania.

(3) Za činnosť odboru implementácie projektov je zodpovedný riaditeľ implementácie projektov, ktorý plní funkciu hlavného manažéra. Riaditeľ odboru implementácie projektov zodpovedá za činnosť odboru generálnemu riaditeľovi sekcie európskych programov                    a projektov a okrem úloh uvedených v článkoch  8, 12 a 13 plní najmä tieto úlohy:
a)	zodpovedá  za koordináciu oddelení v rámci odboru,
b)	komplexne zabezpečuje riadenie implementácie projektov financovaných zo ŠF a EŠIF v rámci odboru, 
c)	zodpovedá za plnenie úloh súvisiacich s procesom implementácie projektov ŠF                     a EŠIF, vrátane uzatvárania zmlúv, procesov verejného obstarávania, vyhodnocovania procesu monitorovania projektov až po ukončenie projektov,
d)	riadi proces vypracovania a aktualizácie relevantných interných manuálov,
e)	zabezpečuje uchovávanie dokumentov v súlade s právnymi predpismi,
f)	participuje na odborných aktivitách, zabezpečuje dodržiavania právnych predpisov a pravidiel stanovených SR a EÚ,
g)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a pracovných skupinách zriadených v súvislosti so štrukturálnymi fondmi v rámci svojej zodpovednosti.

Oddelenie implementácie projektov

Čl. 45
Pôsobnosť oddelenia implementácie projektov

(1) Oddelenie implementácie projektov plní najmä tieto úlohy: 
a)	vytvára vhodný systém implementácie projektov na národnej úrovni,
b)	zabezpečuje uzatváranie zmlúv o poskytnutí NFP s prijímateľom a ich dodatkov,
c)	prijíma žiadosti prijímateľov o platbu, vykonáva ich administratívnu kontrolu, kontrolu oprávnenosti výdavkov a vystavuje záznam z administratívnej kontroly; predkladá schválené žiadosti prijímateľa o platbu spolu so záznamom z administratívnej kontroly platobnej jednotke,
d)	zabezpečuje riadne administratívne a technické riadenie a monitorovanie projektov                v súlade so zmluvou o poskytnutí NFP s prijímateľom, vykonáva kontrolu na mieste, monitoruje progres fyzickej realizácie projektov vrátane kontroly ukončenia projektu, vyhodnocuje a schvaľuje monitorovacie správy v implementácii projektu predložené prijímateľom,
e)	vykonáva administratívnu kontrolu zmien v projektoch nenadväzujúcich na postupy verejného obstarávania,
f)	vypracováva podklady odhadu očakávaných výdavkov, 
g)	registruje, zadáva a aktualizuje údaje v ITMS na svojej úrovni, 
h)	vypracováva správy o vzniknutých nezrovnalostiach na svojej úrovni,
i)	zabezpečuje implementáciu projektov technickej pomoci.

(2) Vedúci oddelenia implementácie projektov ako koordinujúci manažér zodpovedá za činnosť oddelenia riaditeľovi odboru implementácie projektov a plní úlohy uvedené v článkoch 9, 12 a 13.

Oddelenie kontroly verejného obstarávania

Čl. 46
Pôsobnosť oddelenia kontroly verejného obstarávania

(1) Oddelenie kontroly verejného obstarávania plní najmä tieto úlohy:
a)	vykonáva administratívnu kontrolu verejného obstarávania, kontrolu zmlúv uzatvorených medzi prijímateľom a dodávateľmi služieb, tovarov a prác, 
b)	vykonáva administratívnu kontrolu dodatkov k zmluvám uzatvorených medzi prijímateľom a dodávateľmi služieb, tovarov a prác, 
c)	vykonáva administratívnu kontrolu zmien v projektoch v nadväznosti na postupy  verejného obstarávania v spolupráci s oddelením implementácie projektov,
d)	spolupracuje s vecne príslušným odborom ministerstva pri príprave súťažných podkladov verejného obstarávania pre projekty technickej pomoci,
e)	vypracováva záznamy z administratívnej kontroly verejného obstarávania,
f)	registruje, zadáva a aktualizuje údaje v ITMS na svojej úrovni,
g)	uchováva všetky podklady vzťahujúce sa na procesu verejného obstarávania  v zmysle relevantného interného manuálu.

(2) Vedúci oddelenia kontroly verejného obstarávania ako koordinujúci manažér zodpovedá za činnosť oddelenia riaditeľovi odboru implementácie projektov a plní úlohy uvedené v článkoch 9, 12 a 13.

ODBOR TECHNICKEJ POMOCI A RIADENIA ĽUDSKÝCH ZDROJOV

Čl. 47
Pôsobnosť odboru technickej pomoci a riadenia ľudských zdrojov

(1) Odbor technickej pomoci a riadenia ľudských zdrojov sa z hľadiska svojej pôsobnosti podieľa v programovom období 2007 - 2013 na plnení funkcie RO pre OPZ, SORO pre OPV (v rozsahu delegovaných právomocí) Platobnej jednotky pre OPZ a OPV a zároveň v programovom období 2014 - 2020 na plnení funkcie SO pre IROP (v rozsahu delegovaných právomocí a povinností), pričom najmä:
a)	zabezpečuje vedenie kompletnej agendy riadenia ľudských zdrojov v súčinnosti s osobným úradom, analýzu vzdelávacích potrieb a vypracovávanie vzdelávacích plánov, prípravu vzdelávania, riešenie prípadných problémov administratívnych kapacít a koordinačnú spoluprácu s CKO v oblasti ľudských zdrojov,
b)	  zabezpečuje činnosti spojené s riadením ľudských zdrojov,
c)	vystupuje ako kontaktná osoba v komunikácii s osobným úradom a s CKO ohľadom otázok    agendy ľudských zdrojov,
d)	  zabezpečuje činnosti spojené s odborným vzdelávaním zamestnancov,
e)	zabezpečuje činnosti, ktoré vyplývajú z implementácie technickej pomoci subjektu,
f)	zabezpečuje plnenie úloh spojených s prípravou a implementáciou projektov technickej pomoci OPZ a IROP (v rozsahu delegovaných právomocí),
g)	vypracúva projekty technickej pomoci pre RO OPZ a SO IROP (v rozsahu delegovaných právomocí) a spracúva žiadosti o platbu vo vymedzenej oblasti technickej pomoci a predkladá ich odboru implementácie projektov,
h)	uchováva všetky podklady vzťahujúce sa k riadeniu ľudských zdrojov a implementácii projektov technickej pomoci,
i)	zabezpečuje dodržiavanie právnych predpisov a pravidiel stanovených SR a EÚ,
j)	zabezpečuje ochranu utajovaných skutočností v zmysle zákona o ochrane utajovaných skutočností,
k)	vypracováva stanoviská k zisteniam a odporúčaniam z certifikačného overovania súhrnných žiadostí o platbu a k všetkým vykonaným kontrolám a auditom v pôsobnosti odboru,
l)	vypracováva, dodržiava a aktualizuje relevantné interné manuály.

(2) Za činnosť odboru technickej pomoci a riadenia ľudských zdrojov je zodpovedný riaditeľ odboru technickej pomoci a riadenia ľudských zdrojov, ktorý plní aj funkciu koordinátora Platobnej jednotky pre OPZ a OPV. Riaditeľ odboru technickej pomoci a riadenia ľudských zdrojov zodpovedá za činnosť odboru generálnemu riaditeľovi sekcie európskych programov a projektov a okrem úloh uvedených v článkoch 8, 12 a 13 plní najmä tieto úlohy:
a)	zabezpečuje finančné riadenie štrukturálnych operácií OPZ a OPV v rámci pôsobnosti platobnej jednotky,
b)	koordinuje zamestnancov sekcie, ktorí zabezpečujú činnosti platobnej jednotky pre OPZ a OPV a zodpovedá za plnenie ich úloh v súlade so schválenými postupmi a usmerneniami,
c)	plní úlohy schvaľovateľa finančných operácií pri overovaní, vykonávaní platieb a účtovaní   projektov OPZ a OPV v rámci pôsobnosti odboru,
d)	koordinuje a riadi plnenie úloh odboru v súlade so schválenými postupmi a usmerneniami,
e)	zabezpečuje vedenie kompletnej agendy riadenia ľudských zdrojov,
f)	zabezpečuje plnenie úloh spojených s prípravou a implementáciou projektov technickej pomoci,
g)	riadi proces vypracovania a aktualizácie interných manuálov a vnútorných postupov odboru,
h)	participuje na odborných aktivitách, zabezpečuje dodržiavania právnych predpisov a pravidiel stanovených SR a EÚ,
i)	zabezpečuje uchovávanie dokumentov v súlade s platnými právnymi predpismi,
j)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a komisiách zriadených v súvislosti so štrukturálnymi fondmi v rámci svojej zodpovednosti.

ODBOR NÁRODNÝCH PROJEKTOV

Čl. 48
Pôsobnosť odboru národných projektov

(1) Odbor národných projektov plní najmä nasledovné úlohy súvisiace s technickou realizáciou národných projektov alebo iných projektov spolufinancovaných zo zdrojov Európskej únie alebo iných zdrojov, kde prijímateľom je ministerstvo:
a)	sleduje výzvy, do ktorých sa môže zapojiť na národnej úrovni ministerstvo ako prijímateľ,
b)	pripravuje žiadosti o nenávratný finančný príspevok v rámci jednotlivých výziev, koordinuje ich spracovanie a vyhľadávanie vhodných partnerov v spolupráci                          s príslušnými odbornými útvarmi ministerstva a organizáciami v jeho rezorte,
c)	koordinuje a vykonáva činnosti súvisiace s technickou realizáciou schválených projektov (napr. riadenie projektov, finančné riadenie, monitorovanie, publicita, hodnotenie, vypracovávanie správ súvisiacich s projektovou činnosťou a pod.) v spolupráci                  s príslušnými odbornými útvarmi ministerstva a organizáciami v jeho rezorte,
d)	pripomienkuje materiály týkajúce sa zahraničnej pomoci, pomoci zo štrukturálnych fondov a štátneho rozpočtu pre oblasť zdravotníctva,
e)	spolupracuje s inštitúciami mimo rezort zdravotníctva, ktoré sa podieľajú na príprave, programovaní a implementácii zahraničnej pomoci a pomoci zo štrukturálnych fondov pre oblasť zdravotníctva,
f)	v rámci svojej pôsobnosti sa vyjadruje k materiálom na rokovanie vlády SR a jej poradných orgánov, vypracováva stanoviská a realizuje pridelené úlohy z uznesení vlády SR,
g)	zabezpečuje ochranu utajovaných skutočností v zmysle zákona o ochrane utajovaných skutočností, 
h)	v súčinnosti s útvarom pre styk s verejnosťou v rámci svojej pôsobnosti poskytuje informácie v súlade so zákonom o slobodnom prístupe k informáciám.

 	(2) Riaditeľ odboru národných projektov zodpovedá za činnosť odboru národných projektov generálnemu riaditeľovi sekcie európskych programov a projektov a okrem úloh uvedených v článkoch 8, 12 a 13 plní najmä tieto úlohy:
a)	zodpovedá za koordináciu odboru,
b)	komplexne zabezpečuje procesy technickej implementácie národných projektov a iných projektov, kde prijímateľom je ministerstvo,
c)	zabezpečuje uchovávanie dokumentov v súlade s právnymi predpismi,
d)	participuje na odborných aktivitách, zabezpečuje dodržiavania právnych predpisov a pravidiel stanovených SR a EÚ,
e)	podieľa sa na plnení konkrétnych úloh úradu vlády SR, Ministerstva financií SR a dodržiava Pokyny pre hospodárenie s finančnými prostriedkami na úrovni ministerstva,
f)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a pracovných skupinách zriadených v súvislosti so štrukturálnymi fondmi v rámci svojej zodpovednosti,
g)	plní ďalšie úlohy podľa pokynov generálneho riaditeľa sekcie európskych programov a projektov.“

3.	Týmto doplnkom sa mení príloha organizačného poriadku (Organizačná štruktúra Ministerstva zdravotníctva SR), ktorá je neoddeliteľnou súčasťou tohto doplnku.

4.	Tento doplnok nadobúda účinnosť dňom 4. júna 2015.

 							     Viliam  Č i s l á k             		 			           	                      minister zdravotníctva Slovenskej republiky

Vyhotovil:	JUDr. Beáta Mojtová, osobný úrad
Zodpovední:  	MUDr. Adam Hlôška, generálny riaditeľ sekcie farmácie a liekovej politiky
		Mgr. Edmund Škorvaga, generálny riaditeľ sekcie európskych programov a projektov
Ing. Zuzana Kucerová, vedúca služobného úradu

P r í l o h a :